《暮秋述怀》
明代·吕高

潇潇寒雨对高秋，寂寂空床拥敝裘。
归向钧天频有梦，挽回沧敝独无谋。
平生颇爱任公子，末路方思马少游。
珍重故人招隐意，家园南郭可淹留。

作者简介：（1505—1557）镇江府丹徒人，字山甫。嘉靖八年进士。授户部主事。历官至山东提学副使，转太仆少卿。嘉靖初与陈束、王慎中、唐顺之、熊过、任瀚、李开先、赵时春为八才子。以大计罢归。有《江峰稿》。